stanford-oval/wikipedia huggingface dataset:
Heinrich Severloh

Heinrich Severloh (23. kesäkuuta 1923 Metzingen – 14. tammikuuta 2006 Lachendorf) oli toisessa maailmansodassa Saksan 352. jalkaväkidivisioonan sotilas, joka jäi sotahistoriaan merkittävästä panoksestaan Normandian maihinnousussa vuonna 1944.
Hän oli syntynyt Metzingenissä lähellä Celleä maanviljelijän poikana.
Severlohin 352. divisioona oli sijoitettu Normandiaan kesällä 1944. Hän oli konekivääriampujana nimellä Widerstandsnest 62 tunnetussa paikassa Omaha Beachilla, jossa yhdysvaltalaiset joukot nousivat maihin. Hän tappoi tai haavoitti oman arvionsa mukaan Omaha Beachilla 2 000–2 500 amerikkalaissotilasta. Tosin Richard Anderson, Cracking Hitler's Atlantic Wall: the 1st Assault Brigade Royal Engineers on D-Day – kirjan kirjoittaja, on laskenut Axis history -foorumilla, että alueilla, joille Severloh pystyi ampumaan, yhdysvaltalaisten tappioiksi arvioitiin 573 miestä, eikä Severloh ollut suinkaan ainoa konekivääriampuja, joka tulitti noita alueita puhumattakaan muusta käytössä olleesta aseistuksesta, johon lukeutui esimerkiksi tykkejä, tornitykkejä, 17 kranaatinheitintä sekä neljä kenttätykistöpatteria. Täten Severlohin arviossa voi hyvinkin olla liioittelua. Hän jäi läheisessä kaupungissa amerikkalaisten vangiksi ja vietti kolme vuotta Yhdysvaltain sotavankileireillä.
Vapauteen päästyään hän asettui Saksaan, ja ystävystyi veteraanitapaamisessa David Silva -nimisen amerikkalaissotilaan kanssa, joka oli haavoittunut Severlohin ampumista luodeista. Mahdollisesti Severloh ampui myös kirjailija Ernest Hemingwaytä, joka oli maihin nousseiden amerikkalaisten sotiladen joukossa. Severloh kuoli vuonna 2006.
Hiatus

Hiatus (lat. hiātus ’aukko’) eli diereesi (kreik. διαίρεσις, diaíresis ’jako’) on fonetiikassa kahden peräkkäisen vokaalin välinen tavu- tai sanaraja. Päinvastoin kuin diftongissa, vokaalit eivät muodosta äännejatkumoa, vaan sijaitsevat joko eri tavuissa tai eri sanoissa. Peräkkäisiä vokaaleja, joiden välissä on tavuraja, kutsutaan vokaaliyhtymäksi. Esimerkki vokaaliyhtymästä sisältyy suomalaisittain äännettäessä itse sanaan hiatus /hi.ɑ.tus/, jossa i- ja a-vokaalien välissä on siis hiatus. Arkisempi esimerkki on vaikkapa sanassa pian /pi.ɑn/. Kahden sanan välinen hiatus esiintyy esimerkiksi ilmauksessa hyvä on.
Antiikin Kreikan ja Rooman runoudessa hiatus oli epätoivottavaa, ja sitä vältettiin elisiolla eli jättämällä edeltävä vokaali pois (tätä esiintyy sanojen rajalla suomessakin: esim. mutta ei → mutt’ ei → muttei). Vaihtoehtoisesti hiatusta voidaan välttää jättämällä jälkimmäinen vokaali pois, sulauttamalla vokaalit yhdeksi äänteeksi tai lisäämällä niiden väliin konsonantti.
Hiatuksen ilmeneminen kirjoituksessa

Suomen oikeinkirjoituksessa vokaalien välistä tavurajaa ei yleensä erikseen merkitä, paitsi jos se esiintyy kahden saman vokaalin välissä. Sanan sisällä tällainen tilanne voi syntyä vokaalien välisen k:n kadotessa astevaihtelun vuoksi, ja tällöin tavuraja osoitetaan heittomerkillä: vaaka : vaa’an. Yhdyssanan osien välissä heittomerkin sijasta käytetään yhdysviivaa: linja-auto.
Muinaiskreikkaa kirjoitettaessa hiatus merkittiin lisäämällä jälkimmäisen vokaalin päälle erokepisteet eli dialytiká-tarke. Käytännössä sama tarke on latinalaisen kirjaimiston yhteydessä esiintyvä treema, jonka käyttö erokepisteinä on latinan välityksellä periytynyt muun muassa ranskaan (esim. Citroën) ja jossain määrin englantiinkin (esim. coöperation, nykyään tosin tavallisemmin co-operation tai cooperation).
Hospitalisti

Hospitalisti on erikoislääkäri, joka tulkitsee potilaalle ja omaisille, mitä hoidossa on tapahtunut, mitä parhaillaan on meneillään ja mitä on suunnitteilla. Hänen toimenkuvaansa kuuluu suunnitella potilaan jatkohoitoa ja konsultoida erikoisalojen lääkäreitä. Duodecimin sanastolautakunnassa pohditaan suomenkielistä nimikettä.
Suomessa

Hospitalistin pilottihanke on meneillään  syksyllä 2017 Oulun yliopistollisessa sairaalassa. Yliopiston lääketieteellisen tiedekunnan lisäkoulutusohjelma aloitetaan myöhemmin syksyllä 2017.
Hurrikaani Erika (2003)

Erikan reitti ja voimakkuus väritettynä Saffirin–Simpsonin hurrikaaniasteikon mukaan:  oranssi 3, keltainen 2, vaaleankeltainen 1. Sinisten pallukoiden kohdalla eli lähes koko elinkaarensa ajan Erika oli vain trooppinen myrsky.
Hurrikaani Erika oli viides nimetty trooppinen myrsky vuoden 2003 Atlantin hurrikaanikaudella ja tuon kauden kolmas trooppinen hirmumyrsky. Se riehui Meksikonlahdella ja sen ympäristössä 14.–17. elokuuta 2003 ja iski maihin Meksikon koillisnurkassa 16. elokuuta.
Tutkakuva
Erikaa ei aluksi edes luokiteltu hurrikaaniksi, mutta tutkakuvien perusteella laskettiin jälkikäteen, että sen tuulennopeus ylitti voimakkaimmillaan juuri ja juuri hurrikaanin rajan. Saffirin–Simpsonin hurrikaaniasteikolla se luokiteltiin voimakkaimmillaankin 1. luokkaan.
Toisin kuin tuhoisimpien hurrikaanien kohdalla, Erikan nimeä ei ole jäädytetty, vaan se oli ollut jo eräällä vuoden 1997 hurrikaanilla, ja vuoden 2009 viides nimetty myrsky oli jälleen Erika.
Erika ja siihen liittyneet rankkasateet aiheuttivat tuhoja Meksikossa ja Yhdysvaltojen Floridassa.
Erikan tieltä evakuoitiin Meksikonlahdella 51 öljynporauslauttaa. Kaksi ihmistä sai surmansa Meksikon puolella, kun heidän autonsa ajautui sillalta jokeen tulvaveden mukana. Matamorosin alueella Meksikossa sateet aiheuttivat mutavyöryjä ja tuuli repi monia kattoja.
Hurrikaani Edna

Ednan reitti
Hurrikaani Edna oli luokan 3 hurrikaani, joka surmasi 20 ihmistä ja aiheutti noin 40 miljoonan dollarin vahingot. Se kehittyi hurrikaaniksi 7. syyskuuta 1954, osui maihin Cape Codissa 11. syyskuuta ja liikkui Mainen kautta itäiseen Kanadaan.
Huarpalaiset kielet

Huarpalaisten kielten puhuma-alue. Kaksi eri kieltä merkitty erikseen (Allentiac & millcayac) karttaan.
Huarpalaiset kielet on pieni kielikunta, joka sijoittuu maantieteellisesti Argentiinan keskiosiin Chilen rajan lähettyville. Kielikuntaan kuuluu vain kaksi kieltä, jotka molemmat ovat kuolleet:
Huarpa
Millcayac
Huascaránin kansallispuisto

Taulliraju-vuori
Näkymää
Puya raimondii
Huascaránin kansallispuisto on luonnonsuojelualue Perussa, Andien vuoristossa Ancashin alueella. Siellä elää monia harvinaisia lintu- ja nisäkäslajeja. Perun korkein vuori Huascarán (6 768 metriä) sijaitsee puiston alueella.
Vuorten rinteillä ja laaksoissa on seitsemän erilaista mikroilmastotyyppiä, joista on tunnistettu ainakin 779 kasvilajia. Puiston harvinaisiin nisäkäslajeihin kuuluvat pampakissa, andienkissa,  silmälasikarhu, andienhirvi ja vikunja. Lintulajeja ovat  andienkondori, koskisorsa (Merganetta armata) ja  tinameihin kuuluva punantinami (Tinamotis pentlandii).
Puisto on ollut Unescon maailmanperintökohde vuodesta 1985.
Happy to Be Alive

| Happy to Be Alive Marjo-Riitta Kervinen |
| --- | --- | --- |

Studioalbumin tiedot
 Studio : Takomo-studiot
 Julkaistu: 1984
 Formaatti: LP-levy (821 674-1)   C-kasetti (821 674-4)
 Tuottaja(t): Kassu Halonen
 Tyylilaji: jazz, funk, jazz-rock
 Kesto: 37.22
 Levy-yhtiö: Finnlevy
 Levymerkki: Polydor
Muut kannet
   Albumin takakansi.
Marjo-Riitta Kervisen muut julkaisut
| Marjo-Riitta & Savannah 1974 | Happy to Be Alive 1984 |   |
Happy to Be Alive suomalaislaulaja Marjo-Riitta Kervisen toinen studioalbumi vuodelta 1984. Se sisältää tunnettujen suomalaisten muusikoiden säveltämiä jazz- ja funk-teemaisia kappaleita, joita Kervinen tulkitsee englanniksi yhtyeen säestämänä.
Albumi julkaistiin Polydor-levymerkillä LP-levynä ja C-kasettina eikä sitä ole toistaiseksi julkaistu CD-levynä.
Kappaleet

Kaikki kappaleet sanoittanut Erkka Kettunen, ellei toisin mainita.
Kappaleet > A-puoli

Freedom – 2.34 (säv. & san. Pave Maijanen, sov. Kassu Halonen)
Spirit of Faith – 4.46 (säv. & sov. Kassu Halonen, san. Frank Robson)
Where the Wire Broke – 3.54 (säv. & sov. Kassu Halonen)
Space Traveller Lost – 3.48 (säv. & sov. Juha Björninen)
Bad Timing – 4.09 (säv. & sov. Pekka Pohjola, san. Marjo-Riitta Kervinen)
Kappaleet > B-puoli

Happy to Be Alive – 5.28 (säv. & sov. Olli Ahvenlahti, san. Marjo-Riitta Kervinen)
Ghost of the Heart – 4.58 (säv. Kassu Halonen – Kristian Jernström, sov. Kassu Halonen)
Cat Glance – 4.15 (säv. & sov. Juha Björninen)
China Time – 3.30 (säv. Janne Louhivuori, sov. Janne Louhivuori – Kassu Halonen)
Kokoonpano

Marjo-Riitta Kervinen – laulu, taustalaulut (2, 4, 7-9)
Kokoonpano > Muusikot

Jussi Aalto – pasuuna (1, 5-6)
Vesa Aaltonen – rummut, lyömäsoittimet (2, 6-9)
Olli Ahvenlahti – kosketinsoittimet (6, 8), flyygeli (4-5), pianosoolo (1), sähköpiano (4), syntetisaattori (4)
Juha Björninen – kitara (1-9; soolo: 4, 7-8)
Kassu Halonen – sähköpiano (1-2, 9), syntetisaattori (2, 4), taustalaulut (2, 7), kosketinsoittimet (3, 7), flyygeli (2)
Markku Johansson – trumpetti (1, 3, 5-6, 8)
Erkka Kettunen – lyömäsoittimet (8)
Pentti Lahti – saksofonit (1, 5-6)
Janne Louhivuori – dobro (1, 9), kitara (2-7, 9; soolo: 9)
Pekka Pohjola – bassokitara (1-5, 7-8), syntetisaattori (5)
Heikki Virtanen – kontrabasso (1), bassokitara (3, 6, 9)
Jorma Ylönen Ensemble – jouset (1-2, 5-7, 9)
Kokoonpano > Tuotanto

Dan Tigerstedt – äänitys ja miksaus (Takomo-studiot)
Kassu Halonen – tuottaja
Erik Uddström – valokuva ja ulkoasu
Aiheesta muualla

Albumi Äänitetietokannassa
Hindrek Ojamaa

Hindrek Ojamaa pelaamassa VPS-joukkueessa vuonna 2018.
Hindrek Ojamaa (s. 12. kesäkuuta 1995 Tallinna, Viro) on virolainen jalkapalloilija. Hän on edustanut Suomen Veikkausliigassa JJK Jyväskylää ja Vaasan Palloseuraa sekä Ykkösessä FC KTP:tä. Hän on pelannut Viron jalkapallomaajoukkueessa. Hän on pelipaikaltaan oikea puolustaja.
Aiheesta muualla

Kuvia tai muita tiedostoja aiheesta Hindrek Ojamaa Wikimedia Commonsissa
Hattusaari (Helsinki)

Hattusaari
| --- | --- |
Sijainti:  Helsinki Uusimaa Suomi
Merialue:  Suomenlahti
Pinta-ala:  0,028 km²
muokkaa - muokkaa wikitekstiä - muokkaa Wikidataa
Hattusaari (ruots. Hattholmen) on Helsingin kaupungin omistama ulkoilusaari kaupungin itäisimmällä laidalla Ulkosaarten kaupunginosassa, hieman Villingistä itään. Sen pinta-ala on noin 2,8 hehtaaria ja pituus 250 metriä. Saari on matalaa ja pääosin vähäpuista nummea. Saarella on rakennuksen kivijalka, mutta asutusta siellä ei tiettävästi ole ollut.
Kirjallisuutta

Strang, Jan: Saaristounelmia Helsingissä – Vartiosaaren ja Helsingin itäsaariston pienten saarten historia.  Helsinki:  Antiikki-Kirja, 2016.  ISBN 978-951-98135-2-3.
Herold

Herold on muun muassa seuraavien henkilöiden sukunimi:
Birger Herold (1916–2013), suomalainen yritysjohtaja, metsäneuvos
Don Herold (1889–1966), yhdysvaltalainen kirjailija
Jens-Peter Herold (s. 1965), saksalainen keskimatkojen juoksija
Jorma Herold (1943–2020), suomalainen käsipalloilija
Kim Herold (s. 1979), suomalainen malli, laulaja ja lauluntekijä
Marcus Herold (s. 1950), suomalainen koripalloilija
Marion Herold, suomalainen malli
Olle Herold, ent. Asbukin (1915–1989), suomalainen yritysjohtaja
Roy Herold (s. 1958), suomalainen koripalloilija
Vilhelm Herold (1865–1937), tanskalainen oopperalaulaja
Willi Herold (1925–1946), saksalainen sotilas, huijari ja sotarikollinen, "Emslandin pyöveli".
Etunimenä

Herold Jansson, tanskalainen voimistelija ja uimahyppääjä
Nimen muita merkityksiä

Herold, Reklameschrift Herold, kirjasintyyppi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Herold”, voi hakea sivunnimihaulla, laajalla sivunnimihaulla tai tekstihaulla.
Hematospermia

Hematospermia
Hematospermia merkitsee veren esiintymistä siemennesteessä.
Tavallisesti hematospermia on vaaraton ja ohimenevä oire. Tyypillinen syy on virtsaputken vamma. On mahdollista, että verisiemennesteisyyden takana on tulehdus esimerkiksi eturauhasessa tai rakkularauhasessa. Tällöin ilmenee kuitenkin myös muita oireita. Jotkut seksitaudit voivat myös aiheuttaa hematospermian.
Harvinaisempi ja huomattavasti vakavampi mahdollinen selitys hematospermialle on kasvain, kuten kives- tai eturauhassyöpä.
Verenohennuslääkkeet kasvattavat hematospermian riskiä. Oire on yleinen kaiken ikäisillä miehillä, ja sitä kuvaili jo Hippokrates.
Hinaaja Louhi

Hinaaja Louhi oli suomalainen Mikkelin Puutavara Oy:n hinaaja joka upposi aamuyöllä 9. kesäkuuta 1923 Juvan Rantuisissa. Hinaaja oli matkalla Lauritsalasta Juvan Saarivedenpäähän, kun se kaatui kovassa tuulessa ns. Luonterin selällä. Onnettomuudessa hukkui hinaajan kahdeksan hengen miehistö. Onnettomuus paljastui vasta kun rannoille ajautui erilaista hinaajan irtaimistoa. Hinaaja upposi Pihlajasalon ja Papinsalon välille noin 30 metrin syvyyteen ja uppoamispaikka löytyi vasta pintaan nousseen öljyn ansiosta. Hinaaja saattoi kallistua, koska sen kannelle oli kasattu runsaasti polttopuuta hinaajan höyrykonetta varten.
Louhi nostettiin ylös heinäkuun alussa 1923 ja kunnostettiin. Miehistön ruumiita ei löydetty ja nostetun hinaajan pelastusvene oli paikallaan. Louhi toimi sitten hinaajana vuoteen 1930 saakka, oli sitten pitkään käyttämättömänä ja palasi liikenteeseen 1940-luvun puolivälissä Grahn Oy:n vaneeritehtaan hinaajana nimellä Kalso III. Hinaaja oli sitten käytössä Mikkelin lähivesillä vuoteen 1953 saakka.
Hinaaja Louhi oli 9 tonnin kantoinen rautainen hinaaja joka oli 15 metriä pitkä ja 3 metriä leveä. Hinaaja oli kunnostettu perin pohjin onnettomuutta edeltäneenä talvena.
Hi Tack

Hi_Tack on elektronista musiikkia tuottava yhtye Hollannista. Yhtye tuli tunnetuksi remixillään kappaleesta "Say Say Say", jonka alkuperäisesittäjät olivat Paul McCartney ja Michael Jackson. Single nousi Ison-Britannian singlelistan 4. sijalle ja yhdysvaltalaisen Billboard Hot Dance Airplayn listalla sijalle 18. Single viihtyi myös pitkään Finnish Dance Chartin kärkisijoilla.
Diskografia > Singlet

Say Say Say (Waiting 4 U) (2006)
Let's Dance (2007)
Aiheesta muualla

Yhtyeen viralliset kotisivut (Arkistoitu – Internet Archive)
Hindukuš

Hindukuš satelliittikuvassa.
Hindukuš (pers. هندوکش) on vuoristo, joka ulottuu Afganistanista Pakistanin Pohjoisille alueille. Se on Himalajan ja Karakorumin muodostaman vuoristojärjestelmän läntisin osa.
Vuorijono on noin 800 km pitkä. Sen korkein huippu, Tirich Mir, ulottuu 7 692 metrin korkeuteen. Vuorijonon huiput ovat paljaita ja lumen peitossa, mutta laaksoissa on tiheää asutusta, ja etelärinteiden metsät on paljolti raivattu asutuksen tieltä.
Hindukušin vuorien korkeus pienenee idästä länteen mentäessä. Vuorijonon keskikohdassa lähellä Kabulia niiden keskikorkeus on 4 500–6 000 metriä ja vuorijonon keskikorkeus on 4 500 m[lähde? ]. Vuorijonon pituus on noin 970 km ja leveyden mediaani on noin 240 km[lähde? ].
Aiheesta muualla

Kuvia tai muita tiedostoja aiheesta Hindukuš Wikimedia Commonsissa
Hyyppärä

Hyyppärä voi viitata muiden muassa seuraaviin:
Hyyppärän rata, kapearaiteinen rautatie Hyvinkäällä
Hyyppärän harjualue, Natura 2000 -alue Salossa, Somerolla ja Lohjalla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hyyppärä”, voi hakea sivunnimihaulla, laajalla sivunnimihaulla tai tekstihaulla.
Hinaldağ

Hinaldağ
| --- | --- |
Sijainti:  Daşkəsənin piirikunta, Azerbaidzan Azerbaidžan ja Armenia
Vuoristo:  Vähä-Kaukasus
Korkeus merenpinnasta:  3 367 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Hinaldağ on vuori Daşkəsənin piirikunnassa, Azerbaidžanissa. Se sijaitsee Tanrıyoxuşin länsiosassa, sekä Levçay-, Şəmkir- ja Gəncə-jokien valuma-alueella. Vuori on ollut täysin Azerbaidžanin hallinnassa vasta 25. marraskuuta 2021 lähtien. Vuoren korkeus on 3367 metriä.
Hattulan uusi kirkko

| Hattulan uusi kirkko |
| --- | --- |
 Hattulan uusi kirkko
Sijainti:  Kirkkotie 29, 13880 Hattula
Koordinaatit:  61°04′06″N, 024°23′20″E
Seurakunta:  Hattulan seurakunta
Rakentamisvuosi:  1857
Suunnittelija:  E. B. Lohrmann
Materiaali:  tiili
Istumapaikkoja:  1 200
Tyylisuunta:  uusgotiikka
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Hattulan uusi kirkko talvella
Hattulan kirkko on Hattulassa sijaitseva rappaamattomasta tiilestä rakennettu kirkko. Sen on suunnitellut arkkitehti E. B. Lohrmann.
Sankarihauta-alue kirkon kupeessa.
Kirkko rakennettiin vuosina 1852–1857, ja muodoltaan se on etutornillinen pitkäkirkko. Tornin yläosassa on kahdeksan kulmaa. Kirkossa on 800 istumapaikkaa. Tyylisuunnaltaan kirkko edustaa uusgotiikkaa ja on itse asiassa Suomen ensimmäisiä uusgoottilaisia tiilikirkkoja.
Urut olivat alun perin J. A. Zachariassenin vuonna 1877 valmistamat 15-äänikertaiset urut, mutta Kangasalan urkutehdas uudisti ne vuonna 1927 21+1-äänikertaisiksi ja myöhemmin vielä 27-äänikertaisiksi. Kolme kelloa ovat vuosilta 1734, 1738 ja 1782. Kirkossa on kolmiosainen R. W. Ekmanin vuonna 1864 maalaama alttaritaulu, jonka osat ovat Jeesus Getsemanessa, Jeesus ristillä ja Jeesus ylösnousseena.
Kirkon sankarihautojen muistomerkki on arkkitehti Veikko Larkkaan työ vuodelta 1947.
Aiheesta muualla

Kuvia tai muita tiedostoja aiheesta Hattulan uusi kirkko Wikimedia Commonsissa
Hattulan kirkko
Hattulan uusi kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Hattula
| --- | --- |
Kyliä ja taajamia:  Kivijoki • Koski • Lepaa • Mervi • Nihattula • Parola • Parolannummi • Pekola • Rahkoila • Sattula
Luonto:  Alajärvi • Iso Tähilammi • Lehijärvi • Leteensuo • Pikku Tähilammi • Retulansaari • Sotkajärvi • Vanajavesi
Nähtävyyksiä:  Hattulan Kotikirkko • Hattulan Pyhän Ristin kirkko • Hattulan uusi kirkko • Mierolan silta • Panssarimuseo • Parolan leijona • Ryysyranta • Tenholan linnavuori • Tyrvännön kirkko • Tyrvännön sakaristo
Muuta:  Ahlbackan kartano • Hattulan vaakuna • Lepaan puutarhaopisto • Panssariprikaati • Parolan lentokenttä • Parolannummen kenttäalttari • Parolan rautatieasema • Parolan Visa • Pekolan Isku • Satulinna • Tyrvännön lentokenttä • Vesunnin kartano
Hattulan vaakuna
Hi Bye, Mama!

| Hi Bye, Mama!> 하이바이, 마마! |
| --- | --- |
Tyyli:  draama
Kestoaika:  70 min
Pääosissa:   Kim Tae-hee  Lee Kyu-hyung  Go Bo-gyeol 
Alkuperämaa:   Korean tasavalta
Alkuperäiskieli:  korea
Verkko:   tvN  Netflix
Esitetty:  22. helmikuuta 2020 – 19. huhtikuuta 2020
Jaksoja:  16
Tuotanto
Tuotantoyhtiö(t):  MI Inc.
Aiheesta muualla
Virallinen sivusto
IMDb
Hi Bye, Mama! (hangul: 하이바이, 마마!; uudistettu latinisaatio: Haibai, mama!) on televisioyhtiö tvNin esittämä eteläkorealainen draamasarja. Sen päärooleissa ovat Kim Tae-hee, Lee Kyu-hyung ja Go Bo-gyeol.[lähde? ]
Suomessa sarja alkoi samanaikaisesti Netflixissä.
Näyttelijät

| 0 | 1 | 2 |
| --- | --- | --- |
|  Kim Tae-hee  | … |  Cha Yu-ri   |
|  Lee Kyu-hyung  | … |  Cho Gang-hwa   |
|  Go Bo-gyeol  | … |  Oh Min-jung   |
Aiheesta muualla

Viralliset kotisivut
Hyyppäänvuori

Näkymä Hyyppäänvuorelta vuonna 2020.
Hyyppäänvuori (tunnetaan myös nimellä Hyyppää) on mäki- ja kallioalue Laukaan eteläosassa. Se kohoaa noin 90 metrin korkeudelle mäen viereisen Lievestuoreenjärven pinnasta. Järven syvin kohta on Hyyppäänvuoren ja Mustiensaarten puolivälissä, jossa on syvyyttä noin 70 metriä. Hyyppäänvuori sijaitsee Lievestuoreenjärven länsirannalla.
Hyyppäänvuori on maisemallisesti erittäin merkittäväksi luokiteltu noin 30 hehtaarin kokoinen, kallioluontotyyppiä edustava Natura 2000 -kohde. Luontoarvojensa lisäksi Hyyppäänvuori on luonnonmaisema-alueena tunnettu matkailukohde. Hyyppäänvuorta kutsutaan Keski-Suomen Koliksi maisemien vuoksi. Hyyppäänvuoren aluetta hoitaa Metsähallitus.
Heinrich Stahl

Henrik (Henricus, Heinrich) Stahl (noin 1599 Tallinna – 1657 Narva) oli baltiansaksalainen pappi ja kirjailija, syntynyt luultavasti 1500-luvun lopulla Tallinnassa. Hän opiskeli ensin Tallinnassa, sitten useissa Saksan yliopistoissa ja sai maisterin arvon. Hän toimi vuodesta 1623 pappina eräissä Vironmaan seurakunnissa ja oli vuodesta 1641 Inkerinmaan superintendentti.
Stahl on toimittanut teokset Hand- und Haussbuch für das Fürstenthumb Ehsten in Liffland, jonka ensimmäinen osa (1632) sisältää Martin Lutherin Vähä katekismuksen, toinen (1637) virsikirjan, kolmas (1638) epistolat ja evankeliumit ynnä Kristuksen kärsimyshistorian, neljäs (1638) 14 psalmeja, rukouksia ja ohjeita papeille sairaiden ja ahdistettujen lohduttamisesta, ja Leyen Spiegel -postillan (2 os., 1641 ja 1649). Molemmissa teoksissa on ensin saksankielinen teksti ja sen rinnalla vironkielinen käännös. Teokset on kirjoitettu virolaisia pappeja varten, jotka olivat siihen aikaan enimmäkseen syntyisin Saksasta. Stahlin kieli on hyvin saksanvoittoista ja on suuresti vaikuttanut viron vanhaan kirjakieleen. Stahl on myös kirjoittanut ensimmäisen viron kieliopin Anführung zu der Estnischen Sprache (1637), jonka kieliopillisessa osassa (33 sivua) hän latinan ja saksan kieliopin mukaisesti pyrkii esittämään viron kielen taivutussuhteita. Teoksen arvokkain osa on satasivuinen saksalais-virolainen sanaluettelo, joka käsittää noin 2 000 sanaa.
Aiheesta muualla

Stahl. 1. Stahel, Henrik, Nordisk familjebok (ruotsiksi)
Ikhia Zodi

Ikhia Aboubekr Zodi (1919 Winditen – 16. helmikuuta 1996 Niamey) oli nigeriläinen poliitikko.
Ikhia Zodi syntyi vaikutusvaltaiseen tuaregiperheeseen. Hän valmistui William Ponty -koulusta ja työskenteli opettajana vuodesta 1941. Myöhemmin hän toimi Ranskan mustan Afrikan instituutin aluekeskuksen johtajana.
Zodi kuului Nigerin edistyspuolueeseen vuodesta 1946. Myöhemmin hän liittyi puolueen oppositioon ja perusti oman järjestönsä. Zodi valittiin Ranskan kansalliskokouksen edustajaksi vuonna 1951 ja hän oli Ranskan Länsi-Afrikan suuren neuvoston jäsen vuosina 1952–1957.
Politiikan sivuraiteille ajautunut Zodi palasi Hamani Diorin edistyspuolueeseen vuonna 1958 ja sai opetusministerin paikan Nigerin hallituksesta. Vuonna 1960 hänet siirrettiin puolustusasiain valtiosihteeriksi. Zodi oli mukana vuoden 1963 vallankaappausyrityksessä ja hänet pidettiin vangittuna vuoteen 1971 saakka.
Iki

Iki tai IKI voi tarkoittaa:
IKI Avaruustutkimusinstituutti, tutkimuslaitos Moskovassa.
iki, Värttinä-yhtyeen albumi
IKI, Internet-käyttäjät ikuisesti - IKI ry
IKI-kiuas, suomalainen kiuasmerkki
IKI-levy, korkeapainelaminaattilevyn vanha tuotemerkki
Iki, kaupunki Japanissa
Iki, saari Japanissa
Iki-nimisiä sotalaivoja:
Iki (1905), Japanin laivaston maalilaiva, alkujaan venäläinen taistelulaiva Imperator Nikolai I
Iki (1943), Japanin laivaston saattaja
Ikhšididit

Kairon Fustatissa sijaitseva Tabataba-perheen mausoleumi (943) on ainoa rakennus ikshididien dynastian ajalta.
Ikhšididit (935–969) (arab. الإخشيديون‎) olivat abbasidien orjasotilaiden perustama lyhytikäinen dynastia Egyptissä. Fatimidit kukistivat heidät ja perustivat kalifaattinsa, joka kesti vuoteen 1171. Ikhšididit olivat muodollisesti abbasidien vasalleja.  Dynastian nimi tulee Iranin kielen hallitsijaa tarkoittavasta sanasta, jonka otti käyttöön dynastian perustanut turkkilainen kenraali.
Heviteemu

| Teemu Javanainen> Henkilötiedot |
| --- | --- |
Koko nimi:  Teemu Juhani Javanainen
Ammatti:  laulaja, lauluntekijä, tuottaja
Muusikko
Taiteilijanimi:  Heviteemu
Laulukielet:  suomi
Tyylilajit:  pop
Yhtyeet:   Versaille  Sielupora 
Levy-yhtiöt:  Capitol Records
  [ Muokkaa Wikidatassa ] [ ohje ]  
Heviteemu (oik. Teemu Juhani Javanainen) on suomalainen laulaja-lauluntekijä ja tuottaja.
Sooloartistina hänen ensimmäinen albuminsa Pahoinvoiva sukupolvi julkaistiin maaliskuussa 2023. Hän on myös kirjoittanut ja tuottanut kappaleita useille artisteille, kuten Costeelle, Figarolle, Jannika B:lle, JVG:lle, Mouhoukselle, Sannille ja Paula Vesalalle.
Heviteemu oli ehdolla vuonna 2022 ehdolla vuoden tuottajaksi Emma-gaalassa.
Diskografia > Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Pahoinvoiva sukupolvi |  Julkaistu: 23. maaliskuuta 2023  Formaatti: digitaalinen  Levy-yhtiö: Capitol Finland | 12 | – |